Anexa nr. 11

**CONCENTRAŢIA ALCOOLICĂ**

Concentraţia alcoolică dobîndită a băuturilor care conţin mai mult de 1,2% de alcool în volum este indicată printr-o cifră care nu are mai mult de o zecimală. Aceasta este urmată de simbolul „% vol.” şi poate fi precedată de termenul „alcool” sau de abrevierea „alc.”.

Concentraţia alcoolică dobîndită este stabilită la 20°C.

Toleranţele pozitive şi negative permise în ceea ce priveşte indicarea concentraţiei alcoolice şi exprimate în valori absolute sînt enumerate în tabelul următor. Acestea se aplică fără a aduce atingere toleranţelor care rezultă din metoda de analiză utilizată pentru determinarea concentraţiei alcoolice.

|  |  |
| --- | --- |
| **Descrierea băuturii** | **Toleranţă pozitivă sau negativă** |
| 1. Bere inclusă la codul NC 2203 00, cu o concentraţie alcoolică ce nu depăşeşte 5,5% în volum; băuturi necarbogazoase, incluse la codul NC 2206 00, obţinute din struguri | 0,5 % vol. |
| 2. Bere cu o concentraţie alcoolică ce depăşeşte 5,5% în volum; băuturi spumoase, incluse la codul NC 2206 00, obţinute din struguri, diverse tipuri de cidru, cidru din pere şi alte băuturi fermentate similare, obţinute din alte fructe decît strugurii, eventual petiante sau spumante; hidromel | 1 % vol. |
| 3. Băuturi ce conţin fructe sau părţi de plante macerate | 1,5 % vol. |
| 4. Orice alte băuturi care conţin mai mult de 1,2% alcool în volum | 0,3 % vol. |